
ΑΠΟΦΑΣΕΙ Σ 

Αριθ. 6623 (1) 

Σύσταση στο Δήμο ΑΓΙΑΣ ΤΡΙΑΔΑΣ Ν. Καστοριάς Δημοτι¬ 
κής Επιχείρησης Ανάπτυξης με την επωνυμία «Δημοτι¬ 
κή Επιχείρηση Τοπικής Ανάπτυξης Δήμου ΑΓΙΑΣ ΤΡΙΑ¬ 
ΔΑΣ» (Δ.Ε.Τ.Α.Δ.Α.Τ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277, 291 και 304 του Π.Δ. 
410/95. 

2. Την αριθ. 25057/8.4.84 απόφαση του Υπουργού Εσω¬ 
τερικών (ΦΕΚ244 Β'/19.4.84). 

3. Τις διατάξεις του άρθρου 11 παρ. 22, 23 και 24 του 
Ν. 2503/97 (ΦΕΚ 107/Α730.5.1997) και Ν. 2647/98 (ΦΕΚ 
237/Α722.10.98). 

4. Την αριθ. 94/2000 απόφαση του Δημοτικού Συμβου¬ 
λίου ΑΓΙΑΣ ΤΡΙΑΔΟΣ περί σύστασης Δημοτικής Επιχείρη¬ 
σης «Δημοτική Επιχείρηση Τοπικής Ανάπτυξης Δήμου 
ΑΓΙΑΣ ΤΡΙΑΔΟΣ» (ΔΕΤΑΔΑΤ). 

5. Την σχετική οικονομοτεχνική μελέτη της εν λόγω Δη¬ 
μοτικής Επιχείρησης, ως επίσης, και την σχετική έκθεση 
αξιολόγησης αυτής από την αρμόδια Δ/νση της περιφέ¬ 
ρειας Δυτ. Μακεδονίας από την οποία προκύπτει ότι αυτή 
είναι σκόπιμη και οικονομικά βιώσιμη. 

6. Την αριθ. 460/1.9.97 απόφαση του Γενικού Γραμμα¬ 
τέα Περιφέρειας Δυτ. Μακεδονίας περί «μεταβίβασης 
αρμοδιοτήτων και παροχή εξουσιοδότησης υπογραφής 


αποφάσεων» όπως τροποποιήθηκε και συμπληρώθηκε 
μεταγενέστερα, αποφασίζουμε: 

Εγκρίνεται η αριθ. 94/2000 απόφαση του Δημοτικού 
Συμβουλίου ΑΓΙΑΣ ΤΡΙΑΔΟΣ Νομού Καστοριάς η οποία 
αφορά την σύσταση στον ομώνυμο Δήμο, Δημοτική επι¬ 
χείρηση που έχει ως εξής: 

1. Συνιστά στο Δήμο ΑΓΙΑΣ ΤΡΙΑΔΟΣ του Νομού Καστο¬ 
ριάς, αμιγή ΔΗΜΟΤΙΚΗ ΕΠΙΧΕΙΡΗΣΗ με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΔΗ¬ 
ΜΟΥ ΑΓΙΑΣ ΤΡΙΑΔΟΣ» (ΔΕΤΑΔΑΤ) ως ίδιο νομικό πρόσω¬ 
πο ιδιωτικού δικαίου,το οποίο διέπεται από τις διατάξεις 
του Π.Δ. 410/95 (ΔΚΚ) και ειδικότερα των άρθρων 277, 
278 όπως τροποποιήθηκε με τον Ν. 2503/97 (ΦΕΚ 
107/Α/30.5.97) άρθρο 11 παρ. 23 των άρθρων 279,280 και 
281 όπως αυτό τροποποιήθηκε με τον ίδιο νόμο 2503/97 
(άρθρο 11 παρ. 24) των άρθρων 282-284. 

2. Σκοπός της επιχείρησης είναι: 

Α.ΥΠΟΒΟΗΘΗΣΗ ΤΟΥ ΠΡΟΓΡΑΜΜΑΤΙΣΜΟΥ ΑΝΑΠΤΥ¬ 
ΞΗΣ ΤΗΣ ΠΕΡΙΟΧΗΣ 

Προώθηση της συνεργασίας των φορέωντου δημοσίου 
και ιδιωτικού και του κοινωνικού τομέα για την επίτευξη 
κοινών στόχων της περιοχής. 

- Ενίσχυση της διαδημοτικής συνεργασίας και των μη¬ 
χανισμών τοπικού προγραμματισμού.Συνεργασία των 
βαθμιδών δημοκρατικού προγραμματισμού για τον ορθο¬ 
λογικό σχεδίασμά Περιφερειακών, Νομαρχιακών Τοπι¬ 
κών και Ειδικών Προγραμμάτων. 

- Προώθηση κοινών δράσεων με φορείς των χωρών της 
ΕΈ. 

- Στήριξη των αγροτικών εκμεταλλεύσεων σε συνεργα¬ 
σία με επιστημονικούς φορείς. 

-Διαχείριση και υλοποίηση Εθνικών και Κοινοτικών προ¬ 
γραμμάτων. 

- Συντήρηση κτιριακών έργων για κοινωφελείς σκοπούς 
ή Δημοτικές δραστηριότητες. 

- Συντήρηση συστημάτων ύδρευσης και αποχέτευ¬ 
σης,εκτέλεσης εργασιών καθαριότητας και αποκομιδή 
σκουπιδιών. 

-Ανάπλαση Δημοτικών χώρων, πεζοδρομίων και χώρων 
αναψυχής. 

- Συντήρηση και λειτουργία Δημοτικών κοιμητηρίων. 

- Κατασκευή και συντήρηση δημοσίων και ιδιωτικών έρ¬ 
γων. 

- Δημιουργία επιχειρηματικών δραστηριοτήτων για την 

παραγωγή αγαθών ή την παροχή υπηρεσιών και την εισα¬ 
γωγή ή την εξαγωγή στο εξωτερικό αγαθών και υπηρε¬ 
σιών ώστε: 

- Εκμετάλευση αδρανών υλικών από Αλιάκμονα-Ορεινό 
όγκο. 

- Να καλύπτονται οι ανάγκες των κατοίκων του Δήμου 
και της ευρύτερης περιοχής. 

- Να πραγματοποιούνται έσοδα τα οποία θα κεφαλαιο- 
ποιούνται ή θα δίδονται στο Δήμο Αγίας Τριάδος για να 
αναπτύξει το κοινωνικό έργο. 

Β. ΔΗΜΙΟΥΡΓΙΑ ΤΩΝ ΠΡΟΫΠΟΘΕΣΕΩΝ ΓΙΑ ΤΗΝ ΑΝΑ¬ 
ΠΤΥΞΗ ΤΗΣ ΠΕΡΙΟΧΗΣ ΜΕΣΩ ΤΗΣ ΠΛΗΡΟΦΟΡΗΣΗΣ - 
ΚΙΝΗΤΟΠΟΙΗΣΗΣ - ΑΞΙΟΠΟΙΗΣΗΣ ΤΟΥ ΑΝΘΡΩΠΙΝΟΥ 
ΔΥΝΑΜΙΚΟΥ 

- Βελτίωση της πληροφόρησης / ενημέρωσης των φο¬ 
ρέων και των πολιτών. 

- Δημοσιοποίηση νέων θεσμών. 

-Στήριξη ενεργειώνγιατη δημιουργία μόνιμων διαύλων 
επικοινωνίας και πληροφόρησης. 

Γ. ΔΗΜΙΟΥΡΓΙΑ ΤΩΝ ΠΡΟΫΠΟΘΕΣΕΩΝ ΓΙΑ ΤΗΝ ΑΝΑ¬ 
ΛΗΨΗ -ΥΛΟΠΟΙΗΣΗ ΝΕΩΝ ΠΑΡΑΓΩΓΙΚΩΝ ΠΡΩΤΟΒΟΥ¬ 
ΛΙΩΝ ΣΤΗΝ ΠΕΡΙΟΧΗ 

- Σύνταξη μελετών για την ανάπτυξη επιχειρήσεων της 
περιοχής και την αξιοποίηση πλουτοπαραγωγικών πό¬ 
ρων. 

- Υποβοήθηση της Τ.Α. των συνεταιρισμών και των ιδιω¬ 
τών στην επιλογή επενδύσεων, στο σχεδίασμά και υλο¬ 
ποίηση των επενδύσεων και στην οργάνωση και στελέχω- 
ση των μονάδων. 

Δ. ΜΕΡΙΜΝΑ ΓΙΑ ΤΗΝ ΒΕΛΤΙΩΣΗ ΤΗΣ ΑΠΟΤΕΛΕΣΜΑΤΙ- 
ΚΟΤΗΤΑΣ ΤΩΝ ΠΑΡΑΓΩΓΙΚΩΝ ΜΟΝΑΔΩΝ ΚΑΙ ΤΩΝ 
ΑΝΑΠΤΥΞΙΑΚΩΝ ΦΟΡΕΩΝ ΤΗΣ ΠΕΡΙΟΧΗΣ 

- Υποβοήθηση για τη βελτίωση και τον εκσυγχρονισμό 
της εσωτερικής οργάνωσης και διοίκησης των επιχειρή¬ 
σεων. 

- Υποβοήθηση για τη βελτίωση της επιχειρηματικής 
δράσης και την εισαγωγή καινοτόμων μεθόδων παραγω¬ 
γής- 

- Υποβοήθηση για την εξεύρεση χρηματοδοτικών πό¬ 
ρων. 

Ε. ΕΝΙΣΧΥΣΗ ΤΩΝ ΑΝΑΠΤΥΞΙΑΚΩΝ ΠΡΩΤΟΒΟΥΛΙΩΝ 
ΠΟΥ ΕΞΑΣΦΑΛΙΖΟΥΝ ΤΗΝ ΠΡΟΣΤΑΣΙΑ ΤΟΥ ΠΕΡΙΒΑΛ¬ 
ΛΟΝΤΟΣ 

- Υποβοήθηση των φορέων στην εκπόνηση σχεδίων 
διαχείρισης του περιβάλλοντος. 

- Εκπόνηση μελετών και εκτέλεση έργων για την προ¬ 
στασία του περιβάλλοντος. 

- Μέριμνα για τον προγραμματισμό, μελέτες και εκτέ¬ 
λεση έργων για τις χρήσεις γης και την οριοθέτηση ζωνών 
προστασίας περιβάλλοντος. Προώθηση συνεργασίας με 
τους αρμόδιους οργανισμούς και υπηρεσίες για την θε¬ 
σμοθέτηση των προτάσεων. 

- Μέριμνα για την τήρηση των προδιαγραφών προστα¬ 
σίας του περιβάλλοντος κατά την υλοποίηση κάθε είδους 
δραστηριότητας στην περιοχή. 

ΣΤ. ΕΝΙΣΧΥΣΗ ΔΡΑΣΤΗΡΙΟΤΗΤΩΝ ΚΟΙΝΩΝΙΚΗΣ ΚΑΙ 
ΠΟΛΙΤΙΚΗΣ ΑΝΑΠΤΥΞΗΣ ΤΗΣ ΠΕΡΙΟΧΗΣ. 

-Υποβοήθηση στο σχεδίασμά έργων βελτίωσης και κοι- 
νωνικοπολιτιστικής υποδομής. 

- Υποβοήθηση στην ανάπτυξη και προώθηση πολιτιστι¬ 
κών θεσμών. 

- Σχεδίασμά και υλοποίηση προγραμμάτων για τη δια¬ 


τήρηση και ενίσχυση της πολιτιστικής ταυτότητας της πε¬ 
ριοχής. 

- Μέριμνα για τη διατήρηση της πολιτιστικής και αρχι¬ 
τεκτονικής κληρονομιάς. 

3. Η επιχείρηση διοικείται από επταμελές (7) Διοικητικό 
Συμβούλιο, που τα μέλη του ορίζονται μαζί με αναπληρω¬ 
τές από το Δημοτικό Συμβούλιο. 

Απότα μέλη αυτάτουλάχιστοντέσσερα (4) είναι αιρετοί 
εκπρόσωποιτου δήμου, ένα (1) μέλος από Μορφωτικούς 
Εκπολιτιστικούς Συλλόγους και δύο (2) μέλη Δημότες ή 
κάτοικοιτου Δήμου και θα διαθέτουνπείραή γνώσεις σχε¬ 
τικές με το αντικείμενο της Επιχείρησης. Στα μέλη του Δι¬ 
οικητικού Συμβουλίου προστίθεται και ένας (1) έκτων ερ¬ 
γαζομένων όταν η επιχείρηση απασχολήσει περισσότε¬ 
ρους από είκοσι (20) εργαζομένους, ο οποίος θα 
αντικαταστήσει στο Δ.Σ. έναν από τους δύο (2) Διοικητι¬ 
κούς Συμβούλους - κατοίκους τουΔήμου Αγίας Τριάδος. 

Ο Πρόεδρος του Διοικητικού Συμβουλίου εκπροσωπεί 
την Επιχείρηση στα Δικαστήρια και σε κάθε αρχή και δίνει 
τους όρκους που επιβάλλεται. Το Διοικητικό Συμβούλιο 
μπορεί να προσλάβει ή να ορίσει ένα από τα μέλη του Δι¬ 
ευθυντή της Επιχείρησης. 

Στο Διευθυντή της Επιχείρησης μετά από απόφαση του 
Διοικητικού Συμβουλίου μπορεί να ανατεθεί η εκπροσώ¬ 
πηση της Εταιρείας. 

4. Η διάρκεια της επιχείρησης είναι πενήντα (50) χρόνια 
αρχίζει από τη δημοσίευση της παρούσης απόφασης 
στην Εφημερίδα της Κυβερνήσεως και λήγει μετηνπαρέ- 
λευση της αντίστοιχης ημερομηνίας του τελευταίου 
έτους, εκτός αν αυτή προ της λήξης παραταθεί με από¬ 
φαση του Δημοτικού Συμβουλίου. 

5. Η έδρα της επιχείρησης είναι το Δημαρχείο ΑΓΙΑΣ 
ΤΡΙΑΔΟΣ Ν. ΚΑΣΤΟΡΙΑΣ με λειτουργία γραφείων στο Δη¬ 
μοτικό Κατάστημα Λεύκης. 

6. Το αρχικό κεφάλαιο της επιχείρησης ορίζεται σε 
4.000.000 δρχ. και θα καταβληθεί ολοσχερώς από τον Δή¬ 
μο ΑΓΙΑΣ ΤΡΙΑΔΟΣ με τη δημοσίευση στο ΦΕΚ της συ¬ 
στατικής πράξης της παραπάνω επιχείρησης. 

7. Οι πόροι της επιχείρησης είναι: 

- Τα έσοδα από την άσκηση της δραστηριότητάς της. 

- Οι πρόσοδοι από την περιουσία της. 

- Οι εθνικές ή κοινοτικές επιχορηγήσεις ή επιδοτήσεις. 

- Οι δωρεές, τα κληροδοτήματα, τα κέρδη απάτην συμ¬ 
μετοχή της σε άλλους φορείς και κάθε άλλο νόμιμο έσο¬ 
δο. 

8. Η Επιχείρηση διαλύεται: 

α) Με απόφαση του Δημοτικού Συμβουλίου που λαμβά- 
νεται με απόλυτη πλειοψηφία των μελών του και απόφα¬ 
ση του Υπουργού Εσωτερικών. 

β) Όταν λήξη χωρίς να παραταθεί η διάρκειά της. 

γ) Σε περίπτωση πτώχευσης της Επιχείρησης. 

9. Εκκαθάριση: 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στο Δήμο ΑΓΙΑΣ ΤΡΙΑΔΟΣ. 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και η εποπτεία της επιχείρησης διέπονται από τις 

σχετικές με τις δημοτικές και κοινοτικές επιχειρήσεις και 
τις σχετικές υπουργικές αποφάσεις. 

11.0 έλεγγοςτης Επιχείρησης διενεργείται από δύο (2) 
Ελεγκτές σύμφωνα με τα όσα ορίζει ο νόμος. 

12. Κάλυψη δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου ΑΓΙΑΣ 
ΤΡΙΑΔΟΣ ύψους 4.000.000 δρχ. για το οικ. έτος 2001 και 
για το σκοπό αυτό έχει εγγράφει πίστωση με 
Κ.Α.2/212.9.4 και η καταβολή του θα γίνει εφάπαξ με τη 
δημοσίευση στο ΦΕΚ της συστατικής πράξης της παρα¬ 
πάνω επιχείρησης με τίτλο «εισφορά στην Δημοτική Επι¬ 
χείρηση Τοπικής Ανάπτυξης του Δήμου για μετοχικό κε¬ 
φάλαιο». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καστοριά, 22 Δεκεμβρίου 2000 

Με εντολή Γενικού Γραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 

□ 

Αριθ. 12535 (2) 

Έγκριση Οργανισμού Εσωτερικής Υπηρεσίας του Δημο¬ 
τικού Παιδικού Σταθμού Κρόκου Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθρου 8 του Ν. 2307/95. 

3. Την από 20.10.2000 θετική γνωμοδότηση του Υπηρε¬ 
σιακού Συμβουλίου του αρθρ. 8παρ. 4 του Ν. 2307/95. 

4. Την αριθ. 18/2000 απόφαση Διοικητικού Συμβουλίου 
του Δημοτικού Παιδικού Σταθμού Κρόκου και την αριθ. 
76/2000 απόφαση Δημοτικού Συμβουλίου Δήμου Ελίμει- 
ας για την έγκριση και ψήφιση του Ο.Ε.Υ. του Νομικού 
Προσώπου, αποφασίζουμε: 

Εγκρίνουμε την 18/2000 απόφαση Διοικητικού Συμβου¬ 
λίου Δημοτικού Παιδικού Σταθμού Κρόκου σχετικά με την 
κατάρτιση και ψήφιση του Οργανισμού Εσωτερικής Υπη¬ 
ρεσίας του ανωτέρω. 

Η συγκρότηση και η διάρθρωση της Υπηρεσίας του Δη¬ 
μοτικού Παιδικού Σταθμού Κρόκου έχει ως ακολούθως: 

Άρθρο 1 

Το νεοσυσταθέν Ν.Π.Δ.Δ. Δήμου Ελίμειας έχει τίτλο: 

ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΚΡΟΚΟΥ ΤΟΥ ΔΗ¬ 
ΜΟΥ ΕΛΙΜΕΙΑΣ και είναι δυναμικότητας 70 νηπίων. 

Άρθρο 2 

ΣΚΟΠΟΣ του κέντρου προσχολικής αγωγής, είναι να 
προσφέρει στα παιδιά προσχολικής ηλικίας, σύμφωνα με 
τα ψυχοπαιδαγωγικά δεδομένα και τις κατάλληλες μεθό¬ 
δους αγωγής και εκπαίδευσης, τις προϋποθέσεις ώστε: 

α) Να ενταχθούν ομαλά στο Δημοτικό σχολείο. 

β) Να διασφαλιστεί η ολόπλευρη κινητική, νοητική, συ¬ 
ναισθηματική και κοινωνική τους ανάπτυξη. 

γ) Να εξυπηρετήσει τους εργαζόμενους γονείς και ν’ 
αποτελέσει Κέντρο Κοινωνικής Πολιτικής και βοήθειας 
(να ενημερώνει να ευαισθητοποιεί και να προβληματίζει 
τους γονείς σε θέματα παιδαγωγικής και ψυχολογίας). 


δ) Να διασφαλίσει την υγιεινή και τη σωστή διατροφή 
των παιδιών κατά τη διάρκεια της παραμονής τους στον 
Παιδικό Σταθμό. 

Άρθρο 3 

Το Ν.Π.Δ.Δ. του δήμου Ελίμειας οργανώνεται σε τμήμα 
και αποτελείται από: 

Γ ραφείο Προϊσταμένου 

Γ ραφείο Παιδαγωγών 

Γ ραφείο Διαχείρισης - Οικονομικών 

Γ ραφείο Μαγειρείου- Καθαριότητας 

Άρθρο 4 

ΚΑΘΗΚΟΝΤΑ ΠΡΟΣΩΠΙΚΟΥ 

Α. ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΟΥ Δ.Π.Σ. Είναι 
υπεύθυνος: 

1. Για την εύρυθμη λειτουργία του Σταθμού και την τή¬ 
ρηση του κανονισμού λειτουργίας. 

2. Για την εφαρμογή των σύγχρονων απόψεων παιδα¬ 
γωγικής και ψυχολογίας. 

3. Γ ια την παροχή ανάλογης αγωγής στα νήπια, με την 
άσκηση του εκπαιδευτικού του έργου όταν δεν απασχο¬ 
λείται με διοικητική εργασία. Εισηγείται στο Διοικητικό 
Συμβούλιο κάθε θέμα που αφορά στη λειτουργία, το προ¬ 
σωπικό, τους γονείς καιτηνυλικοτεχνική υποδομήτου Κέ¬ 
ντρου. 

4. Προΐσταται όλου του προσωπικού του Κέντρου και 
εποπτεύει τη σωστή εκτέλεση των καθηκόντων του. 

5. Συνεργάζεται με το γραφείο διαχείρισης. 

6. Συγκαλεί συγκεντρώσεις προσωπικού γονέων. 

7. Τηρείτο απαραίτητα βιβλία. 

8. Είναι υπεύθυνος για την κατάρτιση Προϋπολογισμού 
- Απολογισμού - Ισολογισμού. 

Β. ΚΑΘΗΚΟΝΤΑ ΒΡΕΦΟΝΗΠΙΟΚΟΜΩΝ - ΝΗΠΙΑΓΩ¬ 
ΓΟΥ 

1. Αναλαμβάνουν διαδοχικά όλα τα τμήματα τάξεις του 
Δ.Π.Σ. 

2. Καταρτίζουν το μηνιαίο κι εβδομαδιαίο πρόγραμμα 
απασχόλησης των νηπίων και είναι υπεύθυνοι για την 
άσκηση και ολοκλήρωση του παιδαγωγικού έργου καθ’ 
όλη τη διάρκεια της σχολικής περιόδου. 

3. Ενημερώνουν τους γονείς για την εξέλιξη των παιδιών 
τους. 

4. Διοργανώνουν εκδηλώσεις πολιτιστικού, ψυχαγωγικού 
και παιδαγωγικού χαρακτήρα προς όφελος των παιδιών. 

Α. ΚΑΘΗΚΟΝΤΑ ΒΟΗΘΟΥ ΒΡΕΦΟΝΗΠΙΟΚΟΜΩΝ 

1. Βοηθά το προσωπικό της προηγούμενης παραγρά¬ 
φου σε όλα τα καθήκοντα του και σύμφωνα με τις οδηγίες 
του. 

2. Αντικαθιστά το προσωπικό της προηγούμενης παρα¬ 
γράφου, σε περίπτωση απουσίας του, αφού απευθυνθεί 
στον υπεύθυνο του Παιδικού Σταθμού για βοήθεια. 

3. Στην περίπτωση που τα παιδιά μετακινούνται με την 
ευθύνη του Παιδικού Σταθμού, συνοδεύει κι επιλαμβάνε¬ 
ται την ασφαλή μεταφορά τους από και προς τον Σταθμό. 

Γ. ΚΑΘΗΚΟΝΤΑ ΨΥΧΟΛΟΓΟΥ 

1. Παρέχει συμβουλευτικές υπηρεσίες σε θέματα ψυ¬ 
χολογικής υποστήριξης των παιδιών και των γονέων. 

2. Βοηθά και συμβουλεύει το παιδαγωγικό προσωπικό. 

3. Δίνει κατευθύνσεις στους παιδαγωγούς και το προ¬ 
σωπικό, για τον τρόπο αντιμετώπισης των παιδιών με ιδι¬ 
αιτερότητες στη συμπεριφορά. 

4. Συνεργάζεται στενά με τον παιδίατρο. 

Ε. ΚΑΘΗΚΟΝΤΑ ΜΑΓΕΙΡΑ 

1. Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή φαγητού, σύμφωνα με το διαι¬ 
τολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό και υπογράφει το δελτίο. 

3. Μεριμνά για την καθαριότητα των μαγειρικών σκευ¬ 
ών, φροντίζει για τη διανομή του φαγητού και την συγκέ¬ 
ντρωση των ειδών εστίασης. 

ΣΤ. ΚΑΘΗΚΟΝΤΑ ΒΟΗΘΟΥ ΜΑΓΕΙΡΑ 

1. Βοηθά το μάγειρα στην παρασκευή του φαγητού, στη 
διανομή του στη συγκέντρωση και καθαριότητα των ει¬ 
δών εστίασης καθώς καιτην καθαριότητα του μαγειρείου. 

2. Στην περίπτωση απουσίας του υπαλλήλου του κλά¬ 
δου ΔΕ32 Μαγείρων, επιλαμβάνεται όλων των καθηκό¬ 
ντων αυτού. 

Ζ. ΚΑΘΗΚΟΝΤΑ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

1. Εκτελεί τις εργασίες καθαριότητας των εσωτερικών 
και εξωτερικών χώρων του Παιδικού Σταθμού εκτός του 
μαγειρείου. 

2. Παραλαμβάνει τα είδη καθαριότητας από τον υπεύ¬ 
θυνο και υπογράφει το δελτίο. 

3. Είναι υπεύθυνο για το γενικό ιματισμό και μεριμνά για 
την καλή συντήρηση, καθαριότητα και φύλαξή του. 

4. Φροντίζειτην καθαριότητα και υγιεινή των νηπίων υπό 
την επίβλεψη των Βρεφονηπιοκόμων. 

Η. ΚΑΘΗΚΟΝΤΑ ΟΔΗΓΟΥ 

1. Επιλαμβάνεται για την ασφαλή μεταφορά των παι¬ 
διών, από και προς τον παιδικό σταθμό. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου. 

3. Εκτελεί εξωτερικές εργασίες του Δ.Π.Σ. 

Ο. ΚΑΘΗΚΟΝΤΑ ΥΠΑΛΛΗΛΟΥ ΛΟΓΙΣΤΙΚΟΥ - ΟΙΚΟΝΟ¬ 
ΜΙΚΟΥ 

1. Είναι αρμόδιος για τον έγκαιρο εφοδιασμό του κέ¬ 
ντρου με τα τρόφιμα και λοιπά αγαθά που είναι απαραίτη¬ 
τα. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών. 

4. Συνεργάζεται με τον προϊστάμενο του κέντρου για 
την κατάρτιση του Προϋπολογισμού - Απολογισμού - Ισο¬ 
λογισμού και τους υποβάλλει στις αρμόδιες υπηρεσίες. 

5. Τηρεί όλα τα απαραίτητα βιβλία διαχείρισης. 

6. Είναι αρμόδιος για τη διενέργεια διαγωνισμών. 

Άρθρο 5 

ΚΑΤΗΓΟΡΙΕΣ - ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 

Οι θέσεις των μονίμων υπαλλήλων διακρίνονται στις 
εξής κατηγορίες. 

1. Κατηγορία Π.Ε. με βαθμό Γ-Α 

Κλάδος Π.Ε. Ψυχολογίας. 

Κλάδος Π.Ε. Νηπιαγωγών. 

2. Κατηγορία Τ.Ε. με βαθμό Δ-Α 

Κλάδος Τ.Ε. Βρεφονηπιοκομίας. 

Κλάδος Τ.Ε. Νηπιαγωγών (προσωρινός) 

3. Κατηγορία Δ.Ε. με βαθμό Δ-Α 

Κλάδος Δ. Ε. 1 Διοικητικού - Λογιστικού 

Κλάδος Δ.Ε. 8 Βοηθών παιδαγωγών. 

Κλάδος Δ.Ε. 32 Μαγείρων 

Κλάδος Δ.Ε. 29 Οδηγών. 


4. Κατηγορία Υ.Ε. με βαθμό Ε-Β. 

Κλάδος Υ.Ε. 14 Βοηθητικό προσωπικό (βοηθός μαγει¬ 
ρείου). 

Κλάδος Υ.Ε. 16 Προσωπικό βοηθητικών εργασιών (κα¬ 
θαριότητας) . 

Άρθρο 6 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 

Α. Κλάδος Π.Ε. Ψυχολογίας μία (1) θέση. 

Κλάδος Π.Ε. Νηπιαγωγών μία (1) θέση. 

Κλάδος Τ.Ε. Βρεφονηπιοκομίας (Πτυχιούχοι τμήματος 
Βρεφονηπιοκομίας Τ.Ε.Ι.) πέντε (5) θέσεις. 

Κλάδος Τ.Ε. Νηπιαγωγών προσωρινός μία (1) θέση. 

Ο αριθμός των θέσεωντου παραπάνω κλάδου είναι ανά¬ 
λογος του αριθμού των παιδιών. Υπολογίζονται δύο βρε¬ 
φονηπιοκόμοι ανά τμήμα καθώς το ωράριο λειτουργίας 
του σταθμού είναι 9 ώρες, ενώ το ωράριο εργασίας των 
παιδαγωγών είναι 6ωρο. 

Κλάδος Δ.Ε. 1 Λογιστικού μία (1) θέση. 

Κλάδος Δ.Ε. 8 Βοηθών παιδαγωγών μία (1) θέση. 

Κλάδος Δ.Ε. 32 Μαγείρων μία (1) θέση. 

Κλάδος Δ.Ε. 29 Οδηγών μία (1) θέση. 

Κλάδος Υ.Ε. 14 Βοηθών μαγείρων μία (1) θέση. 

Κλάδος Υ.Ε. 16 Προσωπικού βοηθητικών εργασιών δύο 
(2) θέσεις. 

Β. Οι ήδη υπηρετούντες υπάλληλοιτου Κρατικού Παιδι¬ 
κού Σταθμού Κρόκου, οι οποίοι μετατάσσονται αυτοδί¬ 
καια σύμφωνα με το άρθρο 9 παρ. 7 του Ν. 2503/97, 
εντάσσονται σε κενές οργανικές θέσεις του Δημοτικού 
Παιδικού Σταθμού του Δήμου Ελίμειας. 

Γ. Οι Υπάλληλοι της κατηγορίας Τ.Ε. (των κλάδων Βρε¬ 
φονηπιοκομίας και νηπιαγωγών -προσωρινός-) μπορούν 
να μετατάσσονται στην Π.Ε. κατηγορία, εφόσον υπάρξει 
σχετική νομοθετική ρύθμιση. 

ΠΡΟΣΩΠΙΚΟ ΕΠΟΧΙΚΩΝ ΚΑΙ ΛΟΙΠΩΝ ΑΝΑΓΚΩΝ 

Συνιστώνται τρεις (3) θέσεις με σχέση εργασίας ιδιωτι¬ 
κού δικαίου ορισμένου χρόνου διαφόρων ειδικοτήτων για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών (Ν. 2503/97, άρθ. 18 παρ. 12). 

Άρθρο 7 

ΠΡΟΪΣΤΑΜΕΝΟΣ 

Προϊστάμενος του Τμήματος (Δημοτικός Παιδικός 
σταθμός Κρόκου) ορίζεται με απόφαση του υπηρεσιακού 
συμβουλίου σύμφωνα με το άρθρο 36 του Ν. 2190/94. Σε 
περίπτωση που δεν έχει ορισθεί εφαρμόζονται οι διατά¬ 
ξεις του παραπάνω Νόμου για αναπλήρωση. 

Άρθρο 8 

Το Ν.Π.Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου, των οποίων τα καθήκοντα και 
οι υποχρεώσεις αναφέρονται στον κανονισμό λειτουρ- 
γίας. 

Άρθρο 9 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα οργα¬ 
νισμό, ρυθμίζονται από τον Κανονισμό Λειτουργίας. 

Ακροτελεύτιο άρθρο: Κάλυψη δαπάνης 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους κωδικούς 

αριθμούς για την κάλυψη της μισθοδοσίας του υπάρχο- 
ντος προσωπικού. 

Η μελλοντική επιβάρυνση του προϋπολογισμού απάτην 
απόφαση αυτή δεν είναι δυνατό να υπολογιστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 16 Ιανουάριου 2001 

Με εντολή Γενικού Γραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

□ 

Αριθ. οικ. 495 (3) 

Έγκριση Οργανισμού Εσωτερικής Υπηρεσίας του Δημο¬ 
τικού Παιδικού Σταθμού Άνω Κώμης Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξειςτου άρθρου 8του Ν. 2307/95. 

3. Την από 20.10.2000 θετική γνωμοδότηση του Υπηρε¬ 
σιακού Συμβουλίου του αρθρ. 8παρ. 4 του Ν. 2307/95. 

4. Την αριθ. 3/2000 απόφαση Διοικητικού Συμβουλίου 
του Δημοτικού Παιδικού Σταθμού Άνω Κώμης και την 
αριθ. 76/2000 απόφαση Δημοτικού Συμβουλίου Δήμου 
Ελίμειας για την έγκριση και ψήφιση του Ο.Ε.Υ. του Νομι¬ 
κού Προσώπου, αποφασίζουμε: 

Εγκρίνουμε την 3/2000 απόφαση Διοικητικού Συμβουλί¬ 
ου Δημοτικού Παιδικού Σταθμού Άνω Κώμης σχετικά με 
την κατάρτιση και ψήφιση του Οργανισμού Εσωτερικής 
Υπηρεσίας του ανωτέρω. 

Η συγκρότηση και η διάρθρωση της Υπηρεσίας του Δη¬ 
μοτικού Παιδικού Σταθμού Άνω Κώμης έχει ως ακολού¬ 
θως: 

Άρθρο Ιο 

Συγκρότηση Υπηρεσιών 

Τις Υπηρεσίες του Δημοτικού Παιδικού Σταθμού Άνω 
Κώμης συγκροτείτο τμήμα Παιδικού Σταθμού. 

Άρθρο 2ο 

Το ανωτέρω τμήμα απαρτίζουν τα παρακάτω μη αυτο¬ 
τελή γραφεία 

Α. Γ ραφείο παιδαγωγικό αυτοτελές. 

Β. Γ ραφείο Διοικητικού - λογιστικού (διαχειριστού). 

Οι αρμοδιότητες του τμήματος του Δημοτικού Παιδικού 
Σταθμού Άνω Κώμης και γραφείων που το απαρτίζουν κα¬ 
θορίζονται με τον κανονισμό λειτουργίας του Δημοτικού 
Παιδικού Σταθμού Άνω Κώμης. 

Άρθρο 3ο 

Το μόνιμο προσωπικό του Δημοτικού Παιδικού Σταθμού 
Άνω Κώμης υπάγεται στις διαταγές του πρώτου μέρους 
του Ν. 1188/81 «Περί κυρώσεων του κωδ. Καταστάσεων 
προσωπικού Οργανισμού Τοπικής Αυτοδιοίκησης». 

Οι θέσεις των υπαλλήλων διακρίνονται σε κατηγορίες 
ως εξής: 

1. Θέσεις Τεχνολογικής Εκπαίδευσης (ΤΕ) και Πανεπι¬ 
στημιακής Εκπαίδευσης (ΠΕ). 

2. Θέσεις Δευτεροβάθμιας Εκπαίδευσης (ΔΕ). 

3. Θέσεις Υποχρεωτικής Εκπαίδευσης (ΥΕ). 


Άρθρο 4ο 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός καταληκτικός βαθμός των υπαλλήλων 
του κλάδου ΤΕ (Τεχνολογικής Εκπαίδευσης) είναι αντι- 
στοίχως οι βαθμοί Δ-Α. 

2. Εισαγωγικός καταληκτικός βαθμός των υπαλλήλων 
του κλάδου ΠΕ (Πανεπιστημιακής Εκπαίδευσης) είναι 
αντιστοίχως οι βαθμοί Γ-Α. 

3. Εισαγωγικός καταληκτικός βαθμός των υπαλλήλων 
του κλάδου ΔΕ (Δευτεροβάθμιας Εκπαίδευσης) είναι 
αντιστοίχως οι βαθμοί Δ-Α. 

4. Εισαγωγικός καταληκτικός βαθμός των υπαλλήλων 
του κλάδου ΥΕ (Υποχρεωτικής Εκπαίδευσης) είναι αντι- 
στοίχως οι βαθμοί Ε-Β. 

Άρθρο 5ο 

Η οργανική σύνθεση και διαβάθμιση των θέσεων του 
προσωπικού του Δημοτικού Παιδικού Σταθμού Άνω Κώ¬ 
μης κατά κατηγορία και κλάδο και σύμφωνα με τα Π.Δ. 
37α/87 και 22/90 ορίζεται ως κατωτέρω: 

ΜΟΝΙΜΟ ΠΡΟΣΩΠΙΚΟ 

1. ΚΑΤΗΓΟΡΙΑΤΕ&ΠΕ 

(1) Μία θέση του κλάδου ΤΕ (Νηπιαγωγών Προσωρινός) 

(2) Δύο θέσεις του κλάδου ΤΕ Βρεφονηπιοκομίας 

(1) Μία θέση του κλάδου ΠΕ Νηπιαγωγών 

2. ΚΑΤΗΓΟΡΙΑ ΔΕ 

(1) Μία θέση του κλάδου ΔΕ8 Βοηθών Παιδαγωγών 

(1) Μία θέση του κλάδου ΔΕΙ Διοικητικού με βαθμό Δ-Α 

(1) Μία θέση του κλάδου ΔΕ29 Οδηγών 

(1) Μία θέση του κλάδου ΔΕ32 Μαγείρων 

3. ΚΑΤΗΓΟΡΙΑ ΥΕ 

(1) Μία θέση του κλάδου ΥΕ14 Βοηθός Μαγείρων 

(2) Δύο θέσεις του κλάδου ΥΕ14 Βοηθητικών εργασιών 
(καθαριότητας). 

Οι ήδη υπηρετούντες υπάλληλοιτου ΚΠΣΆνω Κώμης οι 
οποίοι μετατάσσονται αυτοδίκαια σύμφωνα με το άρθρο 
9 παρ. 7 του Ν. 2503/97 εντάσσονται σε κενές οργανικές 
θέσεις του ΔΠΣΆνω Κώμης. Οι υπάλληλοι των κλάδων ΤΕ 
(Νηπιαγωγών Προσωρινός) και ΤΕ Βρεφονηπιοκομίας 
μπορούν να μετατάσσονται στην ΠΕ κατηγορία εφόσον 
υπάρχει σχετική νομοθετική ρύθμιση. 

ΠΡΟΣΩΠΙΚΟ ΕΠΟΧΙΚΩΝ ΚΑΙ ΛΟΙΠΩΝ ΑΝΑΓΚΩΝ 

Συνιστώνται τρεις (3) θέσεις με σχέση εργασίας ιδιωτι¬ 
κού δικαίου ορισμένου χρόνου διαφόρων ειδικοτήτων για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών (Ν. 2503/97, άρθ. 18 παρ. 12). 

Άρθρο 6ο 

ΧΡΕΗ - ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 
ΚΑΙ ΠΡΟΪΣΤΑΜΕΝΟΥ ΑΥΤΟΤΕΛΟΥΣ ΓΡΑΦΕΙΟΥ 
ΚΑΘΗΚΟΝΤΑ 

Α) Προϊστάμενος του τμήματος Παιδικού Σταθμού και 
αυτοτελούς παιδαγωγικού γραφείου τοποθετείται υπάλ¬ 
ληλος προερχόμενος από τον κλάδο ΤΕ Νηπιαγωγών 
(προσωρινός) ή ΤΕ Βρεφονηπιοκομίας ή ΤΕ Βρεφοκόμων 
(προσωρινός). 

Α: ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

α) Παρίσταται στις Συνεδριάσεις του Διοικητικού Συμ¬ 
βουλίου ως Εισηγητής χωρίς ψήφο, εισηγείται τα θέματα 
της ημερήσιας διάταξης που καταρτίζεται από τον Πράε- 

δρο του Δ.Σ. και εκφέρει γνώμη για κάθε ένα από αυτά 
που καταχωρείται στα πρακτικά. 

β) Φροντίζει για την πιστή εφαρμογή της κειμένης νο¬ 
μοθεσίας του Κανονισμού λειτουργίας του Παιδικού 
Σταθμού και οδηγιών του Δήμου και για την πιστή εκτέλε¬ 
ση των αποφάσεων του Διοικητικού Συμβουλίου. 

γ) Προΐσταται όλωντων υπαλλήλωντου Παιδικού Σταθ¬ 
μού ασκώντας τις προβλεπόμενες, από τις κείμενες δια¬ 
τάξεις αρμοδιότητες, παρακολουθεί και συντονίζει το έρ¬ 
γο τους, ανάλογα προς τις ανάγκες που ανακύπτουν κά¬ 
θε φορά. 

δ) Συγκαλεί τουλάχιστον μια φορά το μήνα το Προσω¬ 
πικό του Παιδικού Σταθμού για συζήτηση και ενημέρωση 
σε γενικότερα θέματα που απασχολούντον Παιδικό Σταθ¬ 
μό και για προγραμματισμό νέων δραστηριοτήτων. 

Συντάσσει την εμπιστευτική αλληλογραφία του ιδρύμα¬ 
τος καθώς επίσης και την υπόλοιπη αλληλογραφία τού¬ 
του εφ’ όσον για την τελευταία περίπτωση δεν υπηρετεί 
υπάλληλος των κλάδων Διοικητικού - Λογιστικού - Διαχει¬ 
ριστών ή υπηρετεί αλλά αυτός απουσιάζει ή κωλύεται. 

Υπογράφει δετά έγγραφα εκείνα γιατα οποία έχει εξου¬ 
σιοδοτηθεί από το Διοικητικό Συμβούλιο. 

Τηρεί τη Σφραγίδα του Σταθμού και το αρχείο της εμπι- 
στευτικής αλληλογραφίας τούτο. 

Κρατά τα κλειδιά του σταθμού (3) από τα οποία τα (2) 
παραδίδονται καθημερινά σε ένα υπάλληλο των κλάδων 
Βρεφονηπιοκομίας ή Διοικητικού -Διαχειριστικού καθώς 
επίσης και σε ένα υπάλληλο από το λοιπό προσωπικό που 
εκτελεί πρωινό ωράριο εργασίας αλλά και σε κάθε υπάλ¬ 
ληλο όταν παρίσταται ανάγκη. 

Κρατά το ένα από τα δυο κλειδιά της αποθήκης (το άλ¬ 
λο κρατείται από τον υπάλληλο του κλάδου διαχειριστών 
και σε περίπτωση που δεν υπηρετεί τέτοιος υπάλληλος ή 
υπηρετεί αλλά κωλύεται ή απουσιάζει από το νόμιμο ανα¬ 
πληρωτή του. 

Απασχολείται με τα παιδιά το ήμισυ του κανονικού ωρα¬ 
ρίου εργασίας του όταν στο Σταθμό υπηρετεί υπάλληλος 
των κλάδων Διαχειριστών και σε περίπτωση που δεν υπη¬ 
ρετεί ή απουσιάζει ή κωλύεται μέχρι μια και μισή ώρα από 
το κανονικό ωράριο. 

Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του γιατρού. 

Συνεργάζεται με τον υπάλληλο των κλάδων Διοικητικού 
Λογιστικού ή Διαχειριστών και το Διοικητικό Συμβούλιο, 
για την κατάρτιση του Ετησίου Προϋπολογισμού Εσόδων 
και Εξόδων του Σταθμού και τον Απολογισμό και τον Ισο¬ 
λογισμό τούτου. 

Επιμελείται για τον εφοδιασμό του Σταθμού που πραγ¬ 
ματοποιείται από τον υπάλληλο των κλάδων Διοικητικού - 
Λογιστικού ή Διαχειριστών όσον αφορούν τα τρόφιμα και 
λοιπά είδη και υλικά καθώς και για την καλή φύλαξη συ¬ 
ντήρηση και διάθεση αυτών. 

Ενημερώνει τον Προϊστάμενο του Παιδικού Γραφείου 
για τα εισερχόμενα κάθε φορά έγγραφα στον παιδικό 
σταθμό, ώστε να μπορεί να τον αναπληρώνει σε περίπτω¬ 
ση απουσίας του ή κωλύματος του. 

Συγκαλεί ύστερα από απόφαση του Διοικητικού Συμ¬ 
βουλίου συγκέντρωση γονέων και κηδεμόνων δυο (2) φο¬ 
ρές το χρόνο στην οποία παρευρίσκεται ο ίδιος, ένα από 
τα μέλη του Δ.Σ. οι υπάλληλοι του Παιδικού Τμήματος, αν 
το επιθυμούν ο γιατρός του Σταθμού και το λοιπό προσω¬ 
πικό αυτού. Σκοπός της συγκέντρωσης είναι η ανταλλαγή 
απόψεων μεταξύ των γονέων και κηδεμόνων και Διοίκη¬ 


σης για λειτουργικά θέματα του σταθμού ή ενημέρωση 
τους σε ότι αφορά την ψυχοσωματική Υγεία των παι¬ 
διών.Έπεται η υποβοήθησή τους στο έργο του προ¬ 

σωπικού για την προαγωγή της αυτοεξυπηρέτησης των 
παιδιών του Σταθμού. 

Τηρεί από τα βιβλία Διοίκησηςτου Παιδικού Σταθμού τα 
εξής: 

α. Βιβλίο Παρουσίας Προσωπικού. 

β. Βιβλίο Εμπιστευτικού Πρωτοκόλλου. 

γ. Βιβλίο Παρατηρήσεων Μελών του Διοικητικού Συμ¬ 
βουλίου. 

Συνυπογράφει με το διαχειριστή τα δελτία Εισαγωγής. 
Υπογράφει τις μισθοδοτικές καταστάσεις των αποδοχών 
του προσωπικού οι οποίες συντάσσονται από το διαχειρι¬ 
στή. 

Παρακολουθεί και ελέγχει σε τακτά χρονικά διαστήμα¬ 
τα τα βιβλία διαχείρισης και Διοίκησης και λοιπά παρα¬ 
στατικά στοιχεία που τηρεί ο υπάλληλος του κλάδου Διοι¬ 
κητικού Λογιστικού - Διαχειριστών. 

Ασκεί τα καθήκοντα του υπαλλήλου των κλάδων Διοικη¬ 
τικού Λογιστικού ή διαχειριστών σε περίπτωση που δεν 
υπηρετεί στον Παιδικό Σταθμό τέτοιος υπάλληλος ή υπη¬ 
ρετεί αλλά απουσιάζει ή κωλύεται ως και εκτελεί κάθε άλ¬ 
λη εργασία σε περίπτωση έκτακτης ανάγκης. 

Όταν δεν υπηρετεί ο Δ/ντής ή απουσιάζει ή κωλύεται 
άλατα παραπάνω καθήκοντα ασκεί ο νόμιμος αναπληρω¬ 
τής του. 

Β. ΧΡΕΗ - ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΠΑΙΔΙΚΟΥ 
ΓΡΑΦΕΙΟΥ 

α. Χρέη Προϊσταμένου του Παιδικού Γ ραφείου ασκεί ο 
υπάλληλος του κλάδου Τ.Ε. Βρεφονηπιοκομίας ή Νηπια¬ 
γωγών (προσωρινός) που ορίζεται με απόφαση του Υπη¬ 
ρεσιακού Συμβουλίου και σε περίπτωση που δεν έχει ορι- 
σθεί από το Υπηρεσιακό Συμβουλίου καθήκοντα ασκεί ο 
αρχαιότερος υπάλληλος. 

β. Είναι υπεύθυνος για την τήρηση του Εκπαιδευτικού 
Προγράμματος. 

γ. Προΐσταται των υπαλλήλων του τμήματός του ήτοι 
του Εκπαιδευτικού Προσωπικού και του Βοηθητικού Προ¬ 
σωπικού. 

δ. Εισηγείται στο Δ/ντή για την προμήθεια του αναγκαί¬ 
ου Εκπαιδευτικού υλικού. 

ε. Παρίσταται στη συγκέντρωση γονέων και κηδεμόνων. 

στ. Τηρείτο βιβλία της Διοίκησης του Σταθμού. 

Το βιβλίο διδαχθείσης ύλης. 

Στο βιβλίο αυτό καταχωρούν και υπογράφουν καθημε¬ 
ρινώς ο ίδιος και οι υπάλληλοι του κλάδου Βρεφονηπιο¬ 
κομίας ή Νηπιαγωγών (προσωρινός). 

ζ. Ασκεί τα καθήκοντα των υπαλλήλωντου κλάδου Βρε¬ 
φονηπιοκομίας ή Νηπιαγωγών (προσωρινός) 

η. Αναπληρώνει το Δ/ντή σε περίπτωση απουσίας του 
και ασκεί όλα τα καθήκοντά του. 

Γ. ΑΡΜΟΔΙΟΤΗΤΕΣ ΥΠΑΛΛΗΛΟΥ ΤΟΥ ΚΛΑΔΟΥ 
ΔΙΟΙΚΗΤΙΚΟΥ - ΛΟΓΙΣΤΙΚΟΥ ΔΙΑΧΕΙΡΙΣΤΩΝ 

α. Εκτελεί χρέη Γραμματέα στο Διοικητικό Συμβούλιο 
του Παιδικού Σταθμού και καταχωρεί τις αποφάσεις που 
λαμβάνονται από αυτό στο βιβλίο πρακτικών Συνεδριάσε¬ 
ων του Δ.Σ. 

β. Είναι υπεύθυνος για τις προμήθειες και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά για την καλή φύλαξη συντήρηση και διάθεση του 

υλικού καθώς και για τη λοιπή ενγένει περιουσία του Παι¬ 
δικού Σταθμού σύμφωνα με τις εκάστοτε αποφάσεις του 
Διοικητικού Συμβουλίου. 

γ. Εκδίδει και συνυπογράφει με τον Πρόεδρο και τον 
Ελεγκτή του Δ.Σ τον τις διπλότυπες αποδείξεις Είσπρα¬ 
ξης· 

δ. Εκδίδει και συνυπογράφει με το Δ/ντή τα δελτία Ει¬ 
σαγωγής Υλικών. 

ε. Εκδίδει και συνυπογράφει με το Μάγειρα τα δελτία 
εξαγωγής υλικών. 

ζ. Συντάσσει της πάσης φύσεως μισθοδοτικές κατα¬ 
στάσεις του Προσωπικού του Παιδικού Σταθμού τις οποί¬ 
ες υπογράφει ο Δ/ντής. 

η. Συνεργάζεται με το Δ/ντή για τον καθορισμό της πο¬ 
σότητας των αναγκαίων τροφίμων και λοιπών υλικών. 

θ. Τηρεί άλατα Διοικητικά και διαχειριστικά βιβλία εκτός 
εκείνων που τηρεί ο Προϊστάμενος. 

ι. Εκδίδει και συνυπογράφει με τον πρόεδρο καιτον Ελε¬ 
γκτή του Δ.Σ. τις απαραίτητες επιταγές και αναλαμβάνει 
από τον τηρούμενο στο Πιστωτικό Ίδρυμα λογαριασμό 
του Παιδικού Σταθμού τα σχετικά χρηματικά ποσά μη δι¬ 
καιούμενος να κρατεί στα χέρια του μετρητά περισσότε¬ 
ρα από όσα προβλέπονται (40. 000). 

ΚΑΘΗΚΟΝΤΑ ΠΡΟΣΩΠΙΚΟΥ ΚΛΑΔΟΥ 
ΒΡΕΦΟΝΗΠΙΟΚΟΜΙΑΣ Ή ΝΗΠΙΑΓΩΓΩΝ 

α. Καθήκοντα υπαλλήλων των Κλάδων Βρεφονηπιοκο- 
μίας ή Νηπιαγωγών. 

1. Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με πραγματοποίηση ατο¬ 
μικών προγραμμάτων ανάλογα με την ηλικία του. 

2. Εισηγούνται στον Προϊστάμενο του τμήματος για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σε αυτές. 

3. Επιβλέπουν για την τακτοποίηση των αιθουσών τους 
για την κατάλληλη καθαριότητα αυτών και υποδεικνύουν 
στον προσωπικό καθαριότητας και για την καθαριότητα 
και τον καλό αερισμό των αιθουσών. 

4. Καταχωρούν και υπογράφουν καθημερινώς την διδα- 
χθείσα ύλη στο σχετικό βιβλίο που τηρείται από τον προϊ¬ 
στάμενο του τμήματος. 

5. Είναι υπεύθυνοι και υπόλογοι για τα εποπτικά μέσα δι¬ 
δασκαλίας και το εκπαιδευτικό υλικό γενικά για κάθε υλι¬ 
κό που τους έχει διατεθεί και χρησιμοποιούν για εκπαί¬ 
δευση και ψυχαγωγία νηπίων. 

6. Παρακολουθούν τη διανομή του φαγητού στα παιδιά 
που πραγματοποιείται από το βοηθητικό προσωπικό Μα¬ 
γειρείου και το προσωπικό καθαριότητας βοηθητικών ερ¬ 
γασιών. Επίσης φροντίζουν τα παιδιά κατά την ώρα του 
φαγητού τους. 

7. Επιλαμβάνονται για τη μεσημβρινή ανάπαυση των 
παιδιών. 

8. Βοηθούν τον Προϊστάμενο του γραφείου όταν απου¬ 
σιάζει ο Τμηματάρχης ή ο διαχειριστής στην Διοικητική ή 
Διαχειριστή εργασία ως και εκτελούν κάθε άλλη εργασία 
σε περίπτωση έκτακτης ανάγκης με υπόδειξη των προϊ¬ 
σταμένων τους. 

Β' ΚΑΘΗΚΟΝΤΑ ΤΩΝ ΥΠΑΛΛΗΛΩΝ ΤΟΥ ΚΛΑΔΟΥ 
ΒΟΗΘΗΤΙΚΟΥ ΠΡΟΣΩΠΙΚΟΥ ΜΑΓΕΙΡΕΙΟΥ 

α. Παραλαμβάνει από το Διαχειριστή την αναγκαία πο¬ 
σότητα τροφίμων και υπογράφει τα σχετικά δελτία εξα¬ 
γωγής. 


β. Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το ισχύον διαιτολόγιο 
καιποσοτολόγιο. 

γ. Φροντίζει γιατο σερβίρισμα του προγεύματος καιτου 
μεσημεριανού φαγητού. 

δ. Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από τον 
Προϊστάμενο ή το Διαχειριστή και οφείλει να φροντίζει για 
την καλή συντήρηση και καθαριότητα αυτού καθώς και 
του χώρου του μαγειρείου ευθυνόμενος για κάθε απώ¬ 
λεια αυτών ή αδικαιολόγητη καταστροφή τους. 

ε. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθηκεύσεως αυτών και μεριμνά για τη 
διατήρηση της τάξης και της καθαριότητας του χώρου 
αυτού. 

στ. Σε όλες τις παραπάνω εργασίες βοηθείται από τον 
υπάλληλο του ιδίου κλάδου που έχει ορισθεί ως βοηθός 
και σε περίπτωση έλλειψης αυτού από το προσωπικό κα¬ 
θαριότητας βοηθητικών εργασιών με υπόδειξη του Προϊ¬ 
σταμένου. 

ζ. Εκτελεί κάθε άλλη εργασία ο ίδιος καθώς και ο βοη¬ 
θός του όταν υπάρχει περίπτωση έκτακτης ανάγκης με 
υπόδειξη του προϊσταμένου του γραφείου ή του τμήμα¬ 
τος. 

η. Σε περίπτωση που δεν υπηρετεί διαχειριστής και 
απουσιάζει ο Προϊστάμενος ή αναπληρωτής αυτού κρα¬ 
τείτο δεύτερο κλειδί της αποθήκης. 

ΓΥΠΑΛΛΗΛΟΙ ΚΛΑΔΟΥ ΠΡΟΣΩΠΙΚΟΥ 
ΚΑΘΑΡΙΟΤΗΤΑΣ ΒΟΗΘΗΤΙΚΩΝ ΕΡΓΑΣΙΩΝ 

α. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Παιδικού Σταθμού 
εκτός εκείνων του Μαγειρείου και της αποθήκης τροφί¬ 
μων. 

β. Είναι αποκλειστικά υπόλογος, για το γενικό Ιματισμό 
του Σταθμού και παραλαμβάνουν από τον υπάλληλο του 
κλάδου Διοικητικού - Λογιστηρίου ή Διαχειριστών εκτός 
εκείνου που χρησιμοποιείται από κάθε υπάλληλο των κλά¬ 
δων βρεφονηπιοκομίας ή Νηπιαγωγών (προσωρινός) και 
οφείλουν να μεριμνούν για την καλή συντήρηση καθαριό¬ 
τητας και φύλαξη αυτών στον κατάλληλο χώρο αποθή¬ 
κευσης του ευθυνόμενου για κάθε απώλεια ή αδικαιολό¬ 
γητη καταστροφή του. 

γ. Βοηθούν το Μάγειρα σε περίπτωση που δεν υπάρχει 
βοηθός Μάγειρα στην προετοιμασία του φαγητού των 
παιδιών. 

δ. Φροντίζουν για τη διανομή του φαγητού παρευρί- 
σκονται στο χώρο της Τραπεζαρίας και βοηθούν τα νήπια 
να φάνε, όλοι τη διάρκεια του φαγητού των. 

ε. Φροντίζουν μετά το τέλος του φαγητού των νηπίων 
για την καθαριότητα αυτών (πλύσιμο χεριών - προσώ¬ 
που). 

στ. Στη συνέχεια καθαρίζουν την Τραπεζαρία και μετα¬ 
φέρουν τα σκεύη του φαγητού στην κουζίνα. 

ζ. Βοηθούν τα νήπια για την προετοιμασία της μεσημ¬ 
βρινής ανάπαυσης καθώς και στην ετοιμασία αυτών για 
την αποχώρησή τους από το Σταθμό μαζί με τις βοηθούς 
των βρεφονηπιοκόμων ή των Νηπιαγωγών. 

η. Σε περίπτωση κωλύματος ή ασθένειας των υπαλλή¬ 
λων που έχει ορισθεί να ασκεί τα καθήκοντα του Μαγει¬ 
ρείου και μη υπάρχοντος άλλου στον ίδιο κλάδο βοηθητι¬ 
κό προσωπικό μαγειρείου εκτελούν εκ περιτροπής και κα- 

θήκοντα μαγείρου μέχρι την πρόσληψη εκτός υπαλλήλου 
προς αναπλήρωση του κωλυόμενου ή ασθενούντος. 

θ. Επίσης βοηθούντα παιδιά όταν λερώνονται στηντου- 
αλέτα ή κάνουν εμετό τα πλένουν και τα αλλάζουν. 

ι. Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Δ/ντή. 

Δ' ΚΛΑΔΟΣ ΒΟΗΘΩΝ ΝΗΠΙΟΒΡΕΦΟΚΟΜΩΝ 
ΚΑΙ ΝΗΠΙΑΓΩΓΩΝ 

α. Φροντίζουν τα νήπια κατά την προσέλευσή τους και 
την αποχώρησή τους από τον Παιδικό Σταθμό. 

β. Βοηθούν τα νήπια στις αίθουσες κατά το εκπαιδευτι¬ 
κό πρόγραμμα, την ώρα του φαγητού, την ώρα της ανα- 
παύσεως και κατά την ώρα του διαλείμματος με τις υπο¬ 
δείξεις των Νηπιαγωγών Συνοδεύουν τα παιδιά με το σχο¬ 
λικό. 

γ. Εξυπηρετούν τα νήπια στην τουαλέτα ώστε να φο¬ 
ρούν και να βγάζουν τα ρουχαλάκια τους. 

δ. Επίσης βοηθούν τα νήπια όταν προετοιμάζονται για 
φαγητό (πλύσιμο χεριών - προσώπου κ.λπ). 

Ε' ΕΙΔΙΚΟΤΕΡΑ ΚΑΘΗΚΟΝΤΑ ΥΠΑΛΛΗΛΩΝ ΤΟΥ 
ΤΜΗΜΑΤΟΣ ΔΙΟΙΚΗΤΙΚΟΥ-ΛΟΓΙΣΤΙΚΟΥ ΔΙΑΧΕΙΡΙΣΤΩΝ 

α. Καταχωρούν κάθε μέρα στα διαχειριστικά βιβλία τις 
εισαγωγές και εξαγωγές τροφίμων και λοιπών υλικών κα¬ 
θώς επίσης και τις εισπράξεις και πληρωμές που πραγμα¬ 
τοποιούνται κάθε φορά ευθυνόμενος για την καλή τήρη¬ 
ση και έγκαιρη καταχώρηση στα βιβλία αυτά των απαι- 
τούμενων εγγράφων. 

β. Ενημερώνει κάθε φορά τον Προϊστάμενο του Σταθ¬ 
μού για την παρουσία νηπίων στο Ίδρυμα. 

γ. Εκτελεί όλες τις εξωτερικές εργασίες του Ιδρύματος 
μεταφορά αλληλογραφίας προμήθειες και μεταφορές 
υλικών πληρωμές προμηθευτών με εντολή του προϊστα¬ 
μένου του τμήματος του και οτιδήποτε προκύπτει κάθε 
μέρα στο Ίδρυμα. 

Ζ' ΚΑΘΗΚΟΝΤΑ ΟΔΗΓΟΥ 

Α. Επιλαμβάνεται για την ασφαλή μεταφορά των παι¬ 
διών. 


Β. Είναι υπεύθυνος για την καλή συντήρηση και καθα¬ 
ριότητα του αυτοκινήτου. 

Γ. Τηρεί τον κώδικα οδικής κυκλοφορίας. 

Δ. Εκτελεί εξωτερικές εργασίες. 

Άρθρο 7ο 

ΕΠΙΛΟΓΗ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ ΛΟΙΠΕΣ ΔΙΑΤΑΞΕΙΣ 

Για την επιλογή των προϊσταμένων της Δ/νσης και των 
τμημάτων που τα απαρτίζουν εφαρμόζονται οι διατάξεις 
του άρθρου 36 του Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
Διοίκησης» (ΦΕΚ 28/3.3.94). 

Η τοποθέτηση αυτών πραγματοποιείται τελικά στην 
αντίστοιχη οργανική Μονάδα για τρία χρόνια με απόφαση 
του Προέδρου του Δ.Σ. 

Οι τοποθετούμενοι προϊστάμενοι εξακολουθούν να 
ασκούντα καθήκοντα τους μέχριτυχόν επανεκλογή του ή 
την τοποθέτηση νέου Προϊσταμένου. 

Άρθρο 8ο 

Ο Οργανισμός Εσωτερικής Υπηρεσίας του Δημοτικού 
Παιδικού Σταθμού Άνω Κώμης ισχύει από τη δημοσίευσή 
του στην Εφημερίδα της Κυβερνήσεως. 

Άρθρο 9ο 

ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α. για την 
κάλυψη της μισθοδοσίας του υπηρετούντος προσωπικού 
(51.000.000). Η μελλοντική επιβάρυνση του προϋπολογι¬ 
σμού του Παιδικού Σταθμού Άνω Κώμης από την απόφα¬ 
ση αυτή δεν είναι δυνατό να υπολογιστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 16 Ιανουάριου 2001 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




